Rusiyada Azərbaycan Diaspora təşkilatının ləğv edilməsi Rusiya və Azərbaycan arasındakı gərginlikdə "aysberqin yalnız görünən hissəsidir", britaniyalı ekspert deyir.
Britaniyada mənzillənən Qafqaz üzrə ekspert Dennis Sammut hesab edir ki, ÜAK-la bağlı qərar iki ölkə arasında "ciddi problemlərin olduğunu ortaya qoyur" və əlaqələrdəki daxili gərginliyin yalnız "üzdə olan hissəsini" göstərir.
"Bu, yalnız aysbergin görünən hissəsidir", o deyir.
"Rusiyalı casuslar"
Moskvanı açıq tənqid etməkdən yayınan, strateji tərəfdaşlıq barədə danışan rəsmi Bakı hazırda Rusiyanı "qeyri-dost" addımda ittiham edir.
"Ötən gün Milli Məclisdəki müzakirələr vaxtı casusluqda ittiham edilən onlarla azərbaycanlı zabitin məsələsi səsləndirildi. Bundan bir-iki gün əvvəl hamı düşünürdü ki, onlar Ermənistan xeyrinə casusluqda təqsirləndirilirlər. Lakin indi belə görünür ki, onları Rusiyaya casusluqda ittiham edirlər", - Münaqişə və dovlət quruluculuğu üzrə LİNKS təhlil mərkəzinin direktoru doktor Dennis Sammut bildirib.
"İctimai Təşkilatlar haqqında" qanunu əsas götürən Rusiya Ədliyyə Nazirliyinin iddiasında ÜAK nizamnaməni pozmaqda ittiham olunur. Ədliyyə Nazirliyinə əsasən diaspor təşkilatı pozuntuları verilmiş möhlət ərzində aradan qaldıra bilməyib.
BBC Azərbaycancaya danışan politoloq Zərdüşt Əlizadə hesab edir ki, ÜAK-ı bağlamaqla Moskva Azərbaycana "yerini göstərmək" istəyib.
"Bakı artıq Rusiyanın bütün tələblərini yerinə yetirir. Sadəcə olaraq Moskva ÜAK-ı ləğv etməklə kimin hakim olduğunu göstərmək istəyib".
"ÜAK sənədləri tələblərə uyğun saxlamaya da bilərdi. Bu başqa qurumlarda da olur. Ama bu səhvlər onların ləğvilə nəticələnmir".
Politoloq hesab edir ki, "böyük hadisənin kiçik bir izahı" da ola bilər və çox güman ki, məsələ həm də bürokratik oyunların nəticəsidir.
"Yəni bürokratik qurum (Ədliyyə Nazirliyi) deyə bilər ki, biz işimizi yerinə yetirir, qanun tələblərinə ciddi riayət edirik. Yəni təşkilatın ləğvi bürokratik səmərəliliyi göstərmək üçün atılmış addım da ola bilər".
Əməkdaşlıq "dərin olsun"
Bu məsələdəki əsas ibrət: əməkdaşlıq daha dərin olmalıdır
Sergey Markov, Rusiya Siyasi Araşdırmalar İnstitutu
Belə ki, diaspor qurumları "ikili açar" sistemində idarə olunmalıdırlar.
"Bu məsələdəki əsas ibrət: əməkdaşlıq daha dərin olmalıdır".